hotchpotch/miracl-hf-unified huggingface dataset:
Contramaestre (1869)
Contramaestre oli Espanjan laivaston vuonna 1869 valmistunut puurunkoinen Activo-luokan tykkivene.
Alus tilattiin Brooklynistä New Yorkista, missä köli laskettiin 18. toukokuuta 1869. Alus laskettiin vesille 31. heinäkuuta. Aluksen valmistuskustannukset olivat 242 500 pesetaa ($48 500)
Kuuban kapinan alkaessa alus operoi Kuuban rannikolla, jossa se osallistui huhtikuussa 1870 maihinnousuun lähellä Punta Tarquinoa. Alus poistettiin laivaston alusluettelosta vuonna 1897. Espanjan-Yhdysvaltain sodan alkaessa alus oli Cienguegosissa päällikkönään luutnantti Lahera. Alus oli huonossa kunnossa ja se romutettiin 1898.
Criollo (1869)
Criollo oli Espanjan laivaston vuonna 1869 valmistunut puurunkoinen Activo-luokan tykkivene.
Alus tilattiin Brooklynistä New Yorkista, missä köli laskettiin 8. kesäkuuta 1869. Alus laskettiin vesille 14. elokuuta. Aluksen valmistuskustannukset olivat 242 500 pesetaa ($48 500)
Kuuban kapinan alkaessa alus operoi Kuuban rannikkovesillä. Alus muutettiin 1890 vedentutkimukseen. Espanjan-Yhdysvaltain sodan alkaessa alus oli San Juanissa. Alus myytiin romutettavaksi 7. syyskuuta 1898.
Eva Gonda de Rivera
Eva Gonda de Rivera on vauras meksikolainen perijätär. Hän on edesmenneen, pullotus-, logistiikka- ja vähittäismyyntikonserni FEMSAa () hallituksen puheenjohtajana johtaneen Eugenio Gara Lagüeran (1923–2008) leski. Gonda de Rivera peri miehensä jälkeen Lagüeran suuren (50 prosentin) osakevarallisuuden yrityksestä neljän tyttärensä kanssa. Yhdysvaltalainen talousjulkaisu Forbes arvioi maaliskuussa 2018 Gonda de Riveran ja hänen perheensä omistusten arvoksi 7,1 miljardia dollaria. Hän oli tuolloin Meksikon rikkain nainen.
Gonda de Rivera ei osallistu operatiivisesti Femsan johtamiseen. Hänen tyttärensä Eva Maria Garza Lagüera Gonda on kuitenkin naimisissa FEMSAn hallituksen puheenjohtajan José Antonio Fernandezin kanssa. Meksikon ja New Yorkin pörsseissä noteerattu Femsa on liikevaihdolla mitattuna maailman suurin Coca-Colan pullottaja ja Latinalaisen Amerikan suurin jakelija (läsnä ainakin 11 maassa); yhtiö teki 21,4 miljardin dollarin liikevaihdon vuonna 2016. Yhtiöllä oli myös 20 prosentin osuus panimoyhtiö Heinekenista, jotka se sai myydessään panimoliiketoimintansa Heinekenille ja keskiydyttään tämän jälkeen virvoitusjuomien tuotantoon. Lisäksi Femsa hallitsee Meksikossa ja Kolumbiassa toimivaa Oxxo-vähittäiskauppaketjua. Sittemmin omistusosuus edelleen laajenneesta Heinekenista on laskenut 14,8 prosentiin (yhä 2. suurin omistaja).
Gonda de Rivera asuu Monterreyssa Meksikon Nuevo Leónin osavaltiossa. Hän on suorittanut kotikaupungissaan Monterreyn teknillisessä instituutissa (yksityinen yliopisto; , ITESM) alemman korkeakoulututkinnon (B.A.). Hän tapasi edesmenneen miehensä tässä oppilaitoksessa opiskellessaan. Gonda di Rivieralla on neljä (toisen lähteen mukaan viisi) lasta.
Cuba Española (1870)
Cuba Española oli Espanjan laivaston vuonna 1870 vesillelaskettu puurunkoinen tykkivene.
Alus tilattiin räjähdyksessä helmikuussa 1870 tuhoutunut tykkivene "Rapido" Casa Blancasta Havannasta, missä köli laskettiin helmikuussa 1870. John Ericssonin yhtiö valmisti aluksen höyrykoneen. Puolet aluksen kuluista kattoi hallitus ja loput Espanjalle kuuliaiset Kuuban asukkaat. Alus laskettiin vesille heinäkuussa.
Palvelukseenotettu alus oli partio- ja vartioaluksena Kuuban aluevesillä. Espanjan-Yhdysvaltain sodan alkaessa alus oli huonossa kunnossa. Päällikkönsä luutnantti Don Luis Poun johdolla alus osallistui 30. kesäkuuta 1898 Mansanillon taisteluun, jossa se vaurioitti "USS Hornetia" surmaten kolme yhdysvaltalaista merisotilasta. Aluksen miehistö riisui aluksen aseistuksen taistelun päätyttyä 18. heinäkuuta sekä upotti aluksensa. Alus poistettiin alusluettelosta 13. joulukuuta 1898.
Diego Velasques (1895)
Diego Velasques oli Espanjan laivaston vuonna 1895 vesillelaskettu teräsrunkoinen Diego Velasques -luokan tykkivene, joka oli suunniteltu palvelemaan Kuubassa.
Alus tilattiin Clydebankiltä Skotlannista. Alus laskettiin vesille syyskuussa 1895.
Palvelukseenoton jälkeen alus siirrettiin Puerto Ricoon. Espanjan-Yhdysvaltain sodassa alus kävi joitakin tuloksettomia tulitaisteluita saartavia Yhdysvaltain laivaston aluksien kanssa. Sodan jälkeen alus lähti Karibialle valvomaan Espanjan etuja alueella. Alus myytiin 1899 Venezuelalle.
Alus liitettiin Venezuelan laivastoon nimellä "Miranda". Alus oli palveluksessa aina 1940-luvulle saakka.
Cara Theobold
Cara Louise Theobold (s. 8. tammikuuta 1990 Wakefield, West Yorkshire) on englantilainen näyttelijä. Hän opiskeli Lontoon Cityn taidealan korkeakoulussa Guildhall School of Music and Drama. Hänet tunnetaan ehkä parhaiten Ivy Stuartin roolista brittiläisessä draamasarjassa "Downton Abbey", josta hänet palkittiin SAG -palkinnolla vuonna 2015.
Eulalia (1882)
Eulalia oli Espanjan laivaston vuonna 1882 valmistunut rautarunkoinen Pilar-luokan tykkivene, joka oli suunniteltu palvelemaan Espanjassa.
Alus tilattiin Ferrolista. Alus valmistui vuonna 1882.
Espanjan-Yhdysvaltain sodan alkaessa alus oli Cartagenassa. Alus poistettiin alusluettelosta vuonna 1897.
Mary Ure
Eileen Mary Ure (18. helmikuuta 1933 Glasgow – 3. toukokuuta 1975 Lontoo) oli brittiläinen näyttelijä. Hän oli Deborah Kerrin jälkeen toinen skotlantilainen nainen, joka on ollut Oscar-ehdokkaana (filmi "Poikia ja rakastajia" ("Sons and Lovers", 1960)).
Mary Ure syntyi varakkaaseen skotlantilaisperheeseen. Varallisuuden oli koonnut Maryn isoisoisä, liikemies John Ure. Mary Ure tuli näyttelijänä esille vuonna 1951 "Festival of Britain" -tapahtumassa, sillä hän oli 16-vuotiaana saanut roolin mysteerinäytelmässä "York Mystery Plays". Näytelmärooleja tuli sen jälkeen lisää. Hänen ensimmäinen elokuvaroolinsa oli filmissä "Myrsky yli Niilin" (1955). Vuonna 1958 hän oli mukana Broadway-teatterin produktiossa "Nuori viha" ja sai roolisuorituksellaan ehdokkuuden Tony Award-palkinnon saajaksi parhaan dramaattisen naisroolin kategoriassa. Elokuvaksi "Nuori viha" filmattiin vuonna 1959 Richard Burtonin ja Claire Bloomin tähdittämänä. Burtonin elämäkerran mukaan Burtonilla ja Urella oli tällöin rakkaussuhde.
Ure kärsi 1970-luvulla alkoholismista. Sen vuoksi hänet erotettiin vuonna 1974 Broadway-produktiosta "Love for Love". Tämä aiheutti masennuksen, jota pahensivat avio-ongelmat. Hänet löydettiin 3. toukokuuta 1975 kuolleena ja kuolinsyyksi osoittautui barbituraattien ja alkoholin yliannostus. Ei tiedetä, oliko se tahallinen.
Ferrolano (1860)
Ferrolano oli Espanjan laivaston vuonna 1860 vesillelaskettu puurunkoinen Gaditano-luokan tykkivene.
Alus tilattiin New Yorkista. Alus laskettiin vesille vuonna 1860. Valmistuskustannukset olivat 392 000 pesetaa eli 78 400 dollaria.
Palvelukseenotettaessa alus oli kuninkaallisena jahtina nimellä "Isabel II". Vuoden 1868 vallankumouksen jälkeen alus siirrettiin laivastolle, joka panssaroi sen tykkiveneeksi ja nimesi aluksen "Ferrolanoksi". Alus osallistui karlistisotaan 1872-1876. Alus poistettiin alusluettelosta 1897 ollen huoltamatta 1900-luvun alkuun.
Flecha (1869)
Flecha oli Espanjan laivaston vuonna 1869 valmistunut puurunkoinen Activo-luokan tykkivene.
Alus tilattiin M. Braidilta Brooklynistä New Yorkista. Alus laskettiin vesille 1869. Aluksen valmistuskustannukset olivat 242 500 pesetaa ($48 500)
Kuuban kapinan aikana syyskuussa 1870 alus osallistui kapinallisten torjuntaan Santa Cruzin provinssissa. Alus poistettiin alusluettelosta 1891. Espanjan-Yhdysvaltain sodan alkaessa alus oli huonossa kunnossa ja romutettiin 1898.
Fradera (1870)
Fradera oli Espanjan laivaston vuonna 1870 valmistettu puurunkoinen tykkivene.
Alus tilattiin Havannasta, missä se valmistui 1870.
Alus osallistui Kuuban kapinan 1868-1878 torjuntaan. Uuden kapinan alkaessa alus oli jo huonossa kunnossa. Alus poistettiin alusluettelosta 1897 ja romutettiin 1898.
Gacela (1869)
Gacela oli Espanjan laivaston vuonna 1869 valmistunut puurunkoinen Activo-luokan tykkivene.
Alus tilattiin M. Braidilta Brooklynistä New Yorkista. Alus laskettiin vesille 1869. Aluksen valmistuskustannukset olivat 242 500 pesetaa ($48 500)
Kuuban kapinan aikana alus osallistui kapinallisten torjuntaan. Alus poistettiin alusluettelosta 1891. Espanjan-Yhdysvaltain sodan alkaessa alus oli huonossa kunnossa ja romutettiin 1898.
Hortense Gordon
Hortense Gordon (24. marraskuuta 1886 Hamilton, Ontario – 6. marraskuuta 1961 Hamilton, Ontario) oli kanadalainen taidemaalari. Hän oli Alexandra Luken ohella toinen abstraktin maalaustaiteen tekijöiden Painters Eleven -ryhmittymän naispuolisista perustajajäsenistä vuonna 1953. Gordon oli ryhmittymän jäsenistä iäkkäin.
Gordon oli alkuperäiseltä nimeltään Hortense Crompton Mattice. Hän meni vuonna 1920 naimisiin taiteilija John Sloan Gordonin kanssa. Hänen 1920-luvun alun maalauksissaan on nähtävissä kubismin vaikutus, mutta vuonna 1922 hän innostui Ranskassa ensimmäistä kertaa käydessään abstraktista taiteesta. Hänet otettiin Royal Canadian Academy of Artsin jäseneksi vuonna 1930, ja vuonna 1946 hänestä tuli Yhdysvalloissa ensimmäinen Hans Hofmannin johdolla opintoja suorittanut kanadalainen. Hän kuoli emfyseemaan.
Gaditano (1860)
Gaditano oli Espanjan laivaston vuonna 1860 vesillelaskettu puurunkoinen Gaditano-luokan tykkivene.
Alus tilattiin Cartagenasta. Alus laskettiin vesille vuonna 1860.
Kuuban kapinan alkaessa alus oli huonossa kunnossa. Alus poistettiin alusluettelosta 1895 ja se oli pahoin ränsistynyt 1898.
Kuningas Kaarlen maa
Kuningas Kaarlen maa ("Kong Karls Land") on saariryhmä Pohjoisessa jäämeressä Huippuvuorista itään. Saarista suurin on Kuningas Kaarlen saari, jonka pinta-ala on 190 km2 ja korkeus 320 metriä. Saariston huomasivat norjalaiset kalastajat 1859. Sen kartoitti 1898 Alfred Gabriel Nathorstin retkikunta.
Indio (1869)
Indio oli Espanjan laivaston vuonna 1869 valmistunut puurunkoinen Activo-luokan tykkivene.
Alus tilattiin Brooklynistä New Yorkista, missä köli laskettiin 23. kesäkuuta 1869. Alus laskettiin vesille 27. elokuuta. Aluksen valmistuskustannukset olivat 242 500 pesetaa ($48 500)
Alus poistettiin laivaston alusluettelosta vuonna 1896. Espanjan-Yhdysvaltain sodan alkaessa alus oli huonossa kunnossa ja se romutettiin 1898.
5 Canum Venaticorum
5 Canum Venaticorum on tähti Ajokoirissa.
5 Canum Venaticorum on G-tyyppinen jättiläistähti jonka magnituudi on +4.76. Se on suunnilleen 393 valovuotta Maapallosta.
Den norske Santalmisjon
Norjalainen santalilähetys (), oli norjalainen luterilainen lähetysjärjestö, joka toimi Intian santalien parissa sekä harjoitti myöhemmin lähetystyötä muuallakin ympäri maailmaa. Se toimi osana Norjan kirkkoa. Järjestö perustettiin vuonna 1867 ja lakkautettiin vuonna 2001 sen muodostaessa kahden muun järjestön kanssa Normisjonin.
Norjalainen santalilähetys perustettiin vuonna 1867 Santal Parganasissa Intiassa Lars Olsen Skrefsrudin ja Hans Peter Børresenin aloitettua siellä lähetystyön yhdessä brittiläisten lähetystyöntekijöiden kanssa. Järjestön tunnettuihin lähetystyöntekijöihin kuuluivat raamatunkääntäjät Paul Olaf Bodding ja Håkon Halvorsrud sekä Olav Hodne. Alueelle perustetusta kirkosta tuli itsenäinen vuonna 1950.
Myöhemmin Santalilähetys teki lähetystyötä useissa Aasian, Afrikan ja Etelä-Amerikan maissa.
Järjestö lakkautettiin 1. tammikuuta 2001, kun se ja kaksi muuta norjalaista luterilaista kristillistä järjestöä, Det norske lutherske Indremisjonsselskap ja Langesundsfjordens Indremisjonsselskap yhdistyivät yhdeksi järjestöksi nimellä Normisjon.
25 Canum Venaticorum
25 Canum Venaticorum on kaksoistähti Ajokoirissa. Sen yhdistynyt magnitudi on +4.82 ja on suunnilleen 192 valovuotta Maapallosta.
Ensisijainen komponentti, 25 Canum Venaticorum A, on valkoinen A-tyyppinen jättiläistähti jonka magnitudi on +5.01. Sen kumppani, 25 Canum Venaticorum B, on keltavalkoinen F-tyyppinen pääsarjan kääpiö jonka magnitudi on +6.91.
6 Canum Venaticorum
6 Canum Venaticorum on tähti Ajokoirien tähdistössä. Se on keltainen G-tyyppinen jättiläistähti jonka magnituudi on +5.01. Se on suunnilleen 227 valovuotta Maapallosta.
Dimítris Lyákos
Dimítris Lyákos (, kansainvälisesti usein Dimitris Lyacos, s. 1966) on kreikkalainen kirjailija. Hän on kirjoittanut "Poena Damni" -trilogian. Hänen kirjallinen työnsä kuuluu uuden vuosituhannen avantgarde-kirjallisuuden eturintamaan.
Leyte (1887)
Leyte oli Espanjan laivaston vuonna 1885 valmistettu Albay-luokan tykkivene, joka oli suunniteltu palvelemaan Filippiineillä.
Espanjan-Yhdysvaltain sodan alkaessa alus vartio Manilanlahden suuta. Manilanlahden taistelun jälkeen alus katosi matalikolla. Alus yritti 29. toukokuuta paeta, mutta "USRC McCullogh" valtasi aluksen. Sotatoimien jälkeen alus liitettiin 22. maaliskuuta 1900 Yhdysvaltain laivastoon nimellä "USS Leyte". Alus poistettiin alusluettelosta 27. toukokuuta 1907 ja myytiin 16. joulukuuta 1907.
21 Canum Venaticorum
21 Canum Venaticorum on tähti Ajokoirien tähdistössä.
21 Canum Venaticorum on valkoinen A-tyyppinen pääsarjan kääpiö, jonka magnituudi on +5.14. Se on suunnilleen 275 valovuotta Maapallosta. Se on luokiteltu Alfa2 Canum Venaticorum tyyppiseksi muuttujaksi ja sen kirkkaus vaihtelee 0.04 magnituudeilla.
Tällä tähdellä on 2.55 kertaa Auringon massa ja 2.8 kertaa Auringon säteen. Se säteilee 63 kertaa Aurinkoa enemmän kirkkautta sen ulommasta ilmakehästä 9,772 Kelvinin lämpötilalla.
Élise Turcotte
Élise Turcotte (s. 26. kesäkuuta 1957 Sorel, Quebec) on kanadalainen runoilija ja romaanikirjailija. Hän sai Quebecin yliopistossa, Montrealissa kirjallisuudessa vuonna 1980 kandidaatin ja vuonna 1984 maisterin arvon. Hän sai vielä tohtorinarvon luovassa kirjoittamisessa Sherbrooken yliopistossa vuonna 1991. Hän on opettanut kirjallisuutta Cégep du Vieux-Montréalissa ja kirjoittanut lukuisiin kirjallisuusaiheisiin lehtiin.
Turcotte sai uransa alussa osakseen tunnustusta runojensa ansiosta. Hän voitti Émile Nelligan -palkinnon nuorille pohjoisamerikkalaisille ranskankielisille runoilijoille kahdesti: vuonna 1987 teoksesta "La voix de Carla" ja vuonna 1989 teoksesta "La terre est ici". Vuonna 1991 Turcotte julkaisi ensimmäisen romaaninsa ("Le Bruit des choses vivantes"), josta hän sai Louis Hémon -palkinnon Académie du Languedocilta vuonna 1992. Vuonna 1997 Turcotte julkaisi seuraavan romaaninsa "L'île de la merci" sekä runokokoelman "Deux ou trois feux".
MacMahon (1887)
Mac-Mahón oli Espanjan laivaston vuonna 1887 valmistettu teräsrunkoinen tykkivene.
Alus tilattiin Reales Astilleros de Esteirolta Ferrolista, missä köli laskettiin 8. tammikuuta 1887. Alus laskettiin vesille 21. elokuuta ja otettiin palvelukseen 30. marraskuuta 1888.
Vuodesta 1890 alkaen alus kuului Ferroliin sijoitettuun laivueeseen, minkä mukana se valvoi aluevesiä. Alus oli luetteloissa aina 1930-luvulle saakka.
Santa Cruzin saaret
Santa Cruzin saaret, aiemmin Kuningatar Charlotten saaret, on Salomonsaariin kuuluva saariryhmä Salomonsaarten kaakkoispuolella ja Uusien-Hebridien pohjoispuolella. Saarten pinta-ala on 1 004 km², ja 1900-luvun alkupuolella siellä oli 7 700 asukasta. Siihen kuuluvia saaria ovat Santa Cruz eli Nitendi, Tapua eli Edgecombe, Vanicoro eli Recherche, Tucopia, Anuda ja Fataka. Ne ovat vuorisia (Vanicoro 924 metriä merenpinnan yläpuolella), tuliperäistä syntyä, Tinacula nimisellä saarella on toimiva tulivuori. Pikkusaaret ovat korallimuodostumia. Ilmasto on kuuma, kostea ja myrskyinen. Kasvillisuus on rehevää, samantapaista kuin Uudella-Guinealla. Asukkaat ovat melanesialaisia, parilla saarella polynesialaisia. Väestö on taitavia purjehtijoita ja kalastajia. Saarilta on viety kopraa. Hallinnollisesti Santa Cruz kuuluu Salomonsaariin. Santa Cruzin saaret löysi Álvaro de Mendaña 1595; englantilainen Philip Carteret havaitsi sen uudestaan 1767. Englanti otti saariston haltuunsa 1898.
19 Canum Venaticorum
19 Canum Venaticorum on kaksoistähti Ajokoirien tähdistössä. Se on suunnilleen 242 valovuotta Maapallosta, perustuen sen parallaksiin.
Ensisijainen komponentti, 19 Canum Venaticorum A, on valkoinen A-tyyppinen pääsarjan kääpiö jonka magnituudi on +5.77. Sen kumppani, 19 Canum Venaticorum B, on kymmenen-magnituudin tähti joka sijaitsee vain 0.37 kaarisekuntia ensisijaisesta tähdestä.
Manileno (1885)
Manileno oli Espanjan laivaston vuonna 1885 valmistunut rautarunkoinen Manileno-luokan tykkivene.
Alus tilattiin Hong Kongista, missä se valmistui vuonna 1885.
Espanjan-Yhdysvaltain sodassa alus valvoi Mindanaon aluetta. Alkuvuodesta 1899 filippiiniläiset valtasivat aluksen myyden sen amerikkalaisille.
Alus liitettiin Yhdysvaltain laivastoon 25. toukokuuta. Alus poistettiin 31. lokakuuta 1900 palveluksesta Cavitessa. Alus oli Caviten laivastontelakalla kunnes se poistettiin alusluettelosta 11. helmikuuta ja myytiin 8. kesäkuuta 1906.
Marivelas (1886)
Marivelas oli Espanjan laivaston vuonna 1886 valmistunut rautarunkoinen Manileno-luokan tykkivene.
Alus tilattiin Hong Kongista, missä se valmistui vuonna 1886.
Espanjan-Yhdysvaltain sodassa alus valvoi Panayn aluetta. Sotatoimien päätyttyä alus myytiin Yhdysvalloille vuonna 1898.
Alus liitettiin Yhdysvaltain laivastoon 17. kesäkuuta. Alus poistettiin alusluettelosta 6. kesäkuuta 1908 ja myytiin 2. tammikuuta 1909.
2002 VE68
2002 VE68 on Venuksen tilapäinen kvasisatelliitti. Se oli ensimmäinen kvasisatelliitti löydetty planeetan ympäriltä Aurinkokunnassa. Se näyttää Venuksessa että se kiertää sitä, mutta se kiertää oikeasti Aurinkoa.
Mindoro (1886)
Mindoro oli Espanjan laivaston vuonna 1886 valmistunut rautarunkoinen Manileno-luokan tykkivene.
Alus tilattiin Hong Kongista, missä se valmistui vuonna 1886.
Espanjan-Yhdysvaltain sodassa alus valvoi Panayn aluetta. Sodan jälkeen alus myytiin 12. kesäkuuta 1899 Yhdysvalloille.
Alus liitettiin Yhdysvaltain laivastoon. Alus myytiin 19. huhtikuuta 1912 romutettavaksi.
Solage
Solage oli 1300-luvun lopussa vaikuttanut ranskalainen säveltäjä. Hän työskenteli Berryn herttuan Juhanan palveluksessa ja omisti yhden kappaleistaan tälle. Kaksi muuta kappaletta hän sävelsi kuninkaallisia häitä varten. Codex Chantilly -kokoelmassa oli Solagen säveltämiä kappaleita eniten, kymmenen kappaletta. Osassa sävellyksistä kuuluu Guillaume de Machaut'n edustaman tyylin yksinkertaisuus ja selkeys, mutta joissakin on havaittavissa uudenlaisia vaikutteita muun muassa rytmisenä kompleksisuutena. Kappale "Fumeux fume" osoittaa huomattavaa kromaattisuutta.
MW 18014
MW 18014 oli saksalainen V-2 raketin testilaukaisu 20. kesäkuuta 1944 Peenemündessa. Se on ensimmäinen keinotekoinen esine, joka pääsi avaruuteen. Se saavutti 176 kilometrin apsidin, joka ylittää Kármánin rajan. Se oli vertikaalinen testilaukaisu. Vaikka se pääsi avaruuteen, se tuli alas ja tuhoutui kun törmasi Maahan.
Maakeskeinen kiertorata
Maakeskeiseen kiertorataan sisältyy minkä tahansa esineen joka kiertää Maapalloa, kuten Kuu tai satelliitit. Vuonna 1997 NASA arvioi että Maata kiertää noin 2 465 keinotekoista satelliittia ja 6 216 palaa avaruusromua. Yli 16,291 aiemmin laukaistuja esineitä oli palannut Maan ilmakehään.
Agnes Maule Machar
Agnes Maule Machar (23. tammikuuta 1837 Kingston, Ontario, Kanada – 24. tammikuuta 1927 Kingston, Ontario) oli kanadalainen kirjailija. Hän oli tuottelias kirjoittaja, jonka tuotantoon kuuluu runoja, useita romaaneja sekä historiallista ja elämäkerrallista kirjallisuutta. Machar kirjoitti myös ajan johtaviin aikakauslehtiin.
Machar oli skotlantilaisten maahanmuuttajien tytär. Hänen isänsä oli presbyteeripappi ja toimi Queen's Universityn rehtorina vuosina 1846–1854. Macharin ensimmäinen romaani "Katie Johnstone's Cross: A Canadian Tale" (1870) käsittelee päähenkilönsä hengellistä heräämistä. Muussakin kirjallisuudessaan Machar usein painottaa hengellisiä aiheita. Macharin pääteoksena on pidetty kirjaa "Roland Graeme, Knight: A Novel of Our Time" (1892), jossa hän käsittelee teollistumisen yhteydessä ilmenneitä sosiaalisia ja taloudellisia ongelmia. Hän esittää siinä ratkaisuksi kristillistä veljeyttä ja epäitsekkyyttä. Kirjoissa "King and Country: A Story of 1812" (1874), "Stories of New France" (1890) ja "Heroes of Canada" (1893) Machar kertoo historiallisia anekdootteja, joiden tarkoitus on herättää isänmaallisia tunteita nuoressa lukijakunnassa.
Runoissaan Machar tutustuttaa lukijakuntaansa myös Kanadan maisemiin.
Hello (Oasiksen kappale)
Hello on brittiläisen rockyhtye Oasiksen kappale, joka on ensimmäinen raita yhtyeen toisella albumilla "(What’s the Story) Morning Glory?" (1995). Kappale julkaistiin uudelleen Euroopassa promosinglenä syyskuussa 2014. Vinyylin B-puolena on demoversio kappaleesta ”She’s Electric”.
”Hello” kuului Oasiksen soittolistaan "(What’s the Story) Morning Glory? Tour" -kiertueella vuosina 1995–1996. Se esitettiin ensimmäisen kerran livenä 22. kesäkuuta 1995.
Sergei Šumakov
Sergei Šumakov (s. 4. syyskuuta 1992 Tseljabinsk, Venäjä) on venäläinen jääkiekkohyökkääjä, joka pelaa KHL-joukkue PHK TsSKA Moskovassa. Hän on edustanut KHL:ssa myös Sibiriä, jossa debytoi KHL:ssa kaudella 2011–2012. 13.4.2018 mennessä pelaamissaan 282 KHL:n runkosarjaottelussa hän on kerännyt tehopisteet 71+74=145 ja 49 pudotuspelissä tehopisteet 8+12=20
Sisustusarkkitehdit SIO
Sisustusarkkitehdit SIO ry on vuonna 1949 perustettu ammatillinen järjestö, joka jakaa tietoa sisustusarkkitehtien työstä. Sisustusarkkitehdit ovat suorittaneet taiteen maisterin loppututkinnon (MA) tai muotoilijan ammattikorkeakoulututkinnon.
SIO ry on Ornamon jäsenjärjestö. SIOssa on yli 770 jäsentä (v. 2019). SIO edistää rakennustaiteen, laadukkaan ympäristön ja suunnittelun arvostusta ja seuraa alan koulutuksen kehittämistä. SIOn jäsenet käyttävät ammattinimikkeen perässä SIO -lyhennettä.
Ammattikunta sai alkunsa 1870 perustetussa Veistokoulussa, josta on kehittynyt nykyinen Aalto-yliopisto. Huonekalupiirustusosasto eli niin kutsuttu B-osasto perustettiin vuonna 1915. Vuonna 1948 Ornamon uudelle huonekalujaostolle valittiin ensimmäiseksi puheenjohtajaksi Werner West. Sisustusarkkitehdit SIO ry rekisteröitiin virallisesti yhdistykseksi vuonna 1956.
SIO on vuodesta 1982 nimennyt jäsenistöstään Vuoden kalustesuunnittelijan tai Vuoden sisustusarkkitehdin. Nykyisin SIO valitsee joka kolmas vuosi Vuoden kalustesuunnittelijan ja kaksi vuotta peräkkäin Vuoden sisustusarkkitehdin.
SIO on Ornamon jäsen ja ECIAn (European Counsil of Interior Architects) jäsen.
Mihail Pašnin
Mihail Pašnin (s. 11. toukokuuta 1989) on venäläinen jääkiekkopuolustaja, joka pelaa KHL-joukkue TsSKA Moskovassa. Tämän lisäksi hän on edustanut KHL:ssa myös Lokomotivia. Pašninin KHL-ura alkoi TsSKA:ssa kaudella 2009–2010. 13.4 2018 pelaamissaan 374 KHL:n runkosarjaottelussa Pašnin on kerännyt tehopisteet 11+40=51 ja 66 pudotuspeliottelussa 1+2=3. Hän on pelannut 13 A-maaottelua Venäjän jääkiekkomaajoukkueessa ja voittanut alle 20-vuotiaiden MM-pronssin.
Mestarien liigan kauden 2017–2018 pudotuspelit
Mestarien liigan kauden 2017–2018 pudotuspelit alkoivat 13. helmikuuta ja ne päättyvät 26. toukokuuta 2018 Kiovan olympiastadionilla Kiovassa, Ukrainassa pelattavaan loppuotteluun, joka ratkaisee Mestarien liigan kauden 2017–2018 voittajan. Pudotuspelivaiheessa kilpailee yhteensä 16 joukkuetta.
"Juventus voitti 4–3 yhteistuloksella."
"Manchester City voitti 5–2 yhteistuloksella."
"Liverpool voitti 5–0 yhteistuloksella."
"Sevilla voitti 2–1 yhteistuloksella."
"Real Madrid voitti 5–2 yhteistuloksella."
"2–2 yhteistulos. Roma voitti vierasmaaleilla."
"Barcelona voitti 4–1 yhteistuloksella."
"Bayern München voitti 8–1 yhteistuloksella."
"4–4 yhteistulos. Roma voitti vierasmaaleilla."
"Bayern München voitti 2–1 yhteistuloksella."
"Real Madrid voitti 4–3 yhteistuloksella."
"Liverpool voitti 5–1 yhteistuloksella."
"Real Madrid voitti 4–3 yhteistuloksella."
"Liverpool voitti 7–6 yhteistuloksella."
Kangasnahkajäkälä
Kangasnahkajäkälä ("Peltigera occidentalis") on nahkajäkälien sukuun kuuluva jäkälä. Sen yläpinta on kuivana siniharmaa, kosteana tummanvihreä. Alapinnan verkkosuonitus on reunoilta vaalea, mutta keskiosa on tummanruskea. Liuskat ovat noin 1,5–2,5 senttimetriä leveitä. Kasvaa kangasmetsien kenttäkerroksen sammalikossa, puiden tyvillä ja varjoisien kallioseinämien sammaleissa.
Isotoppo
Isotoppo ("Koeleria grandis") on heinäkasvien (Poaceae) heimoon, toppojen ("Koeleria") sukuun kuuluva kasvilaji. Toisinaan isotoppo luetaan samaksi lajiksi kuin röyhytoppo ("Koeleria pyramidata").
Isotoppo on monivuotinen, yleisväritykseltään puhtaanvihreä heinälaji, joka muodostaa maanalaisia rönsyjä. Se muistuttaa jonkin verran röyhytoppoa ("Koeleria pyramidata") ja hentotoppoa ("Koeleria macrantha"), mutta on erotettavissa niistä rönsyjensä perusteella.
Isotoppo voi kasvaa lähes metrinkorkuiseksi ja on kasvutavaltaan löyhästi mätästävä. Sen varret ovat melko vankkoja ja lehdet ovat kapeita, tasaisia sekä reunoiltaan pitkäkarvaisia. Alimmat lehtitupet ovat pitkäkarvaisia ja ylemmät hienokarvaisia. Isotopon kukinto on noin 10 cm pitkä ja melko tiivis röyhy, jonka haarat ovat lyhyitä. Tähkylät ovat 6–7 mm pitkiä ja niissä on teräväkärkiset kaleet sekä ulkohelpeet. Isotoppo kukkii kesä–heinäkuussa.
Isotoppoa tavataan muun muassa itäisessä Euroopassa. Isotoppoa ei ole tavattu Suomessa. Suomea lähimmät esiintymät ovat Virossa, Ruotsissa ja Venäjällä. Ruotsissa isotoppoa on löydetty vain yhdeltä paikalta Uplannin Kapellskäristä, jonne sen on arveltu saapuneen laivaliikenteen mukana Venäjältä tai Baltiasta. Isotoppo on ollut 1920-luvulle asti alueella yleinen, mutta vähentynyt sittemmin voimakkaasti. Isotoppo on Ruotsissa rauhoitettu kasvilaji.
María Asunción Aramburuzabala
María Asunción Aramburuzabala Larregui (s. ) on meksikolainen yritysjohtaja, perijätär ja miljardööri. Hän on Meksikon tunnetuimpia liikenaisia ja on toiminut toimii sijoitusyhtiö Tresalia Capitalin toimitusjohtajana vuodesta 1996. Yhdysvaltalainen talousjulkaisu Forbes arvioi maaliskuussa 2018 Aramburuzabalan ja hänen perheensä omistusten arvoksi 5,9 miljardia dollaria.
Aramburuzabala syntyi Meksikon pääkaupunki Méxicossa 2. toukokuuta 1963. Hänen isänsä oli Pablo Aramburuzabala Ocaranza ja isoisänsä Espanjasta tullut baskimaahanmuutaja Félix Aramburuzabala Lazcano-Iturburu, joka perusti Modelo-panimoyhtymän (Grupo Modelo) yhdessä ystävänsä Pablo Díezin kanssa. Aramburuzabalan äiti Lucrecia Larregui González oli meksikolainen maalari. Félix Aramburuzabalan aikana panimoyhtymä laajeni; yhtymän Corona-olut nousi esimerkiksi Yhdysvalloissa suosituimmaksi tuontiolueksi. Isänsä jälkeen Aramburuzabala peri äitinsä ja siskonsa kanssa vuonna 1995 suuren erän Modelo-panimon osakkeita. Naiset perustivat omaisuutensa hallitsemiseksi Tresalia Capitalin (Tresalia johdettu sanoista 'kolme liittolaista'). Ajallisesti kutakuinkin samaan aikaan (1996) noin puolet Modelo-panimosta myytiin Anheuser-Buschille, mistä kaupasta The New York Times arvioi Aramburuzan perheen saaneen noin 500 miljoonaa dollaria. Viimeinen 50 prosentin osuus myytiin vuonna 2013 tällöin yhtiöstä jo puolet omistaneelle Anheuser-Busch InBeville 20 miljardin dollarin kauppasummalla; nykyään Aramburuzabala toimii ostajakonsernin hallintoneuvoston jäsenenä.
Tresalian on sijoittanut viime vuosina rakennusalalle, tietoliikenteeseen ja internetiin. Omistuksiin kuuluu muun muassa 20 prosentin osuus meksikolaisesta Televisa-mediatalosta; Aramburuzabala on toiminut tämän mediayhtiön hallituksen jäsenenä.
Aramburuzabala suoritti alemman korkeakoulututkinnon (kirjanpito; B.Sc./B.A.) Meksikon eliittiyliopistoihin lukeutuvassa Instituto Tecnológico Autónomo de Méxicossa ja kauppatieteideen tohtoritutkinnon (Ph.D.) yhdysvaltalaisessa Chicagon yliopistossa. Hän on ollut kahdesti naimisissa ja eronnut kahdesti. Hänellä on kaksi lasta. Hänet tunnetaan modernin ja nykytaiteen keräilijänä.
Knut Ernst Kindt
Knut Ernst Kindt (14. heinäkuuta 1886 Nurmijärvi – 17. maaliskuuta 1967 Helsinki) oli suomalainen poliitikko, joka toimi muun muassa hallitus- ja esittelijäneuvoksen sekä valtioneuvoston kansliapäällikön viroissa vuosina 1928–1953. Ennen poliittista uraansa hän oli ammatiltaan maanmittausinsinööri.
Eurooppalainen matkustusasiakirja
Eurooppalainen matkustusasiakirja on laittomasti maassa oleskelevien kolmansien maiden kansalaisten palauttamista varten myönnetty vakiomuotoinen asiakirja. Asiakirjan avulla viranomaiset voivat nopeuttaa sellaisten laittomasti EU:n alueella oleskelevien henkilöiden palauttamista, joilla ei ole passia tai henkilökorttia. Matkustusasiakirja on voimassa vain palautusmatkan ajan. Suomessa asiakirjan myöntää poliisi tai rajatarkastusviranomainen.
Uusi eurooppalainen matkustusasiakirja korvasi vuodelta 1994 olevan asiakirjan, joka oli nimeltään Euroopan Unionin myöntämä maasta poistettavan yhdensuuntainen matkustusasiakirja. Uusi matkustusasiakirja perustuu europarlamentaarikko Jussi Halla-ahon laatimaan mietintäluonnokseen, jonka EU:n parlamentti hyväksyi vuonna 2016.
Suomessa uusia eurooppalaisia matkustusasiakirjoja on myönnetty yli 200 kappaletta (kevät 2018). Asiakirjoja on myönnetty lähinnä laittomasti maassa oleskeleville irakilaisille ja afganistanilaisille, joista suurin osa on kielteisen turvapaikkapäätöksen saaneita henkilöitä.
Etelä-Sudanin sisällissota
Etelä-Sudanin sisällissota on käynnissä oleva konflikti, jossa vastakkain ovat Etelä-Sudanin hallitus ja sitä vastustavat liikkeet. Sodassa hallitusta vastaan taistelevat SPLM-IO eli Sudanin kansan vapautusliike, Nuerin valkoinen armeija, Kansallinen pelastusrintama ja Etelä-Sudanin demokraattinen liike. Hallituksen puolella taistelevat Etelä-Sudan ja sitä tukevat YK, Uganda ja Etiopia.
Sota alkoi joulukuussa 2013, kun presidentti Salva Kiir Mayardit syytti varapresidentti Riek Macharia ja kymmentä muuta vallankaappausyrityksestä. Machar kielsi yrittäneensä vallankaappausta ja loikkasi SPLM-IO-liikkeen johtoon. Taistelut alkoivat aluksi Sudanin kansan vapautusliikkeen ja hallituksen välillä. Ugandalaisia joukkoja osallistui taisteluihin Etelä-Sudanin hallituksen puolelle sodan alettua. Myös YK:n rauhanturvaajia tuli alueelle vuonna 2014.
YK:n turvallisuusneuvosto asetti Etelä-Sudanin asevientikieltoon vasta heinäkuussa 2017.
Etelä-Sudan ja sitä vastaan kapinoivat ovat solmineet useita aselepoja. Syyskuussa 2018 arvioitiin, että sodassa on kuollut ainakin 383 000 ihmistä. Sota on myös aiheuttanut sen, että moni Etelä-Sudanin kansalainen on lähtenyt pakoon omasta maastaan.
Briana Campos
Briana Marie ”Bri” Campos Barriéntez (s. 2. helmikuuta 1994) on meksikolainen jalkapalloilija, joka kaudella 2018 edustaa Naisten Liigassa pelaavaa Åland Unitedia. Hän on pelannut myös Meksikon naisten jalkapallomaajoukkueessa.
Hodh
Hodh on luonnonalue Mauritanian kaakkoisosassa ja Malin rajaseudulla. Se rajoittuu pohjoisessa Dhar Tichittin kalliorinteeseen ja Adaferin ylänköön, koillisessa Djoufin ylätasankoon, idässä ja kaakossa Nigerin sisämaasuistoon ja etelässä Mandinguen ylänköön.
Alue on pinnanmuodostukseltaan alavaa tasankoa. Sen eteläosa on Sahelin savannia ja laidunmaata ja pohjoisosa Saharan hiekka-aavikkoa.
Mauritanian-puoleinen osa jakautuu Hodh El Gharbin ja Hodh El Charghin hallinto-alueisiin. Jälkimmäinen kuului vuoteen 1944 saakka Ranskan Sudaniin.
Motiivi (oikeustiede)
Motiivi on sana, jolla viitataan jonkin teon kannustimeen. Esimerkiksi, jos ihminen tappaa jonkun, niin häneltä kysytään mikä oli hänen motiivi, eli miksi hän teki sen tai mikä oli hänen kannustin toimimaan näin.
Hasselblad-palkinto
Hasselblad-palkinto on vuosittain merkittävälle valokuvaajalle jaettava kansainvälinen palkinto. Sitä jakaa ruotsalainen Erna ja Victor Hasselbladin säätiö, joka syntyi 1979 Hasselblad-kamerayhtiön perustajan Victor Hasselbladin ja hänen vaimonsa testamenttilahjoituksesta. Vuoteen 2009 asti palkintosumma oli 500 000 Ruotsin kruunua, kunnes palkinnon 30-vuotisjuhlavuonna 2010 se korotettiin miljoonaan kruunuun. Palkintoon kuuluu myös kultainen mitali sekä Göteborgin Hasselblad-keskuksessa pidettävä näyttely voittajan töistä.
Palkinnon saaja valitaan niin, että säätiön hallitus nimeää vuosittain palkintokomitean jäsenet kansainvälisten valokuvauksen asiantuntijoiden ja tutkijoiden joukosta. Komitea nimittää sitten kolmesta viiteen ehdokasta, joista säätiön hallitus valitsee voittajan. Voittajan nimi julkistetaan Victor Hasselbladin syntymäpäivän 8. maaliskuuta tienoilla, ja voittajan töistä järjestetään Hasselblad-keskukseen näyttely myöhemmin samana vuonna.
Ulsterin lippu
Ulsterin lippu on yhden Irlaninn neljäntoista provinssin lippu. Ulsterin punainen käsi on symboli joka polveutuu joko O'Neillin dynastiasta tai aikaisen kristillisen ikonigrafian Dextra Deistä. Punainen risti kultaisella taustalla tulee Burkesin aatelis-perheestä.
Ulsterin lippua käytetään usein Leinsterin, Munsterin, ja Connachtin lipun rinnalla. Lippu on Ulsterin gaelisen urheilyhdistyksen ja Ulsterin rugby tiimin virallinen lippu. Se on myös osa IRFU:n neljän provinssin lippua ja Irlannin jääkiekko joukkueen lippua.
1.The Arms of Ireland: Medieval and Modern,” The Coat of Arms IX
2.Irlannin heraldriikan kirjasto Irlannissa
Kiinan Grand Prix 2018
Kiinan Grand Prix 2018 (virallisesti Formula 1 2018 Heineken Chinese Grand Prix) oli Formula 1 -kauden kolmas osakilpailu, joka ajettiin 15. huhtikuuta Shanghain moottoriradalla Shanghaissa Kiinassa.
Daniel Ricciardo ei meinannut päästä aika-ajoihin ollenkaan, koska hänen autonsa moottorin turbo rikkoutui kolmansissa vapaissa harjoituksissa, moottori saatiin kuitenkin korjattua ja hänelle jäi aika-ajoissa kolme minuuttia aikaa ajaa kierros, ja hän selvisi seuraavaan osioon ollen kolmastoista. Charles Leclerc pyörähti Sauberillaan eikä päässyt toiseen osioon. Hänen tallikaverinsa Marcus Ericsson sai viiden sekuntin aikarangaistuksen sekä kolme rangaistuspistettä, koska jätti tuplakeltaiset liput huomiotta.
Ferrarit valtasivat eturivin toista kertaa peräkkäin, mikä tapahtui viimeksi vuonna 2006. Sebastian Vettelin aika oli uusi rataennätys. Kimi Räikkönen oli tiukasti mukana paalupaikka taistelussa, mutta hävisi ratkaisevalla kieroksella aikaa radan viimeisessä sektorissa.
Paalupaikalta lähtenyt Sebastian Vettel liikkui lähdössä voimakkaasti oikealle, jolloin Kimi Räikkönen joutui hiljentämään menettäen paikkansa Valtteri Bottakselle. Muutaman mutkan jälkeen Lewis Hamiltonin ohittanut Max Verstappen ohitti myös Räikkösen.
Bottas teki varikkopysähdyksen ensin, ja Vettel jäi radalle. Mercedeksen taktiikka onnistui, kun Bottas nousi kärkeen Vettelin pysähdyksen jälkeen. Räikkönen jätettiin radalle, kunnes Bottas ja Vettel saavuttivat hänet. Ferrari yritti hyödyntää Räikköstä hidastamaan Bottasta, mutta se ei onnistunut, kun Bottas ohitti Räikkösen ulkokautta radan ensimmäisessä mutkassa.
Kierroksella 30 Toro Rossot kolaroivat keskenään, kun Pierre Gasly ajoi tallikaverinsa Brendon Hartleyn perään. Turva-auto otettiin radalle, että rata saataisiin siivottua romuista. Gasly sai tapahtumasta 10 sekuntin aikarangaistuksen. Red Bull oli hereillä ja otti molemmat kuljettajansa varikolle. Sen sijaan Mercedes eikä Ferrari reagoineet, jolloin Red Bull -kuljettajat saivat huomattavan edun tuoreilla renkailla. Bottas piti kärkipaikan turva-auton poistuttua.
Kierroksella 39 Verstappen ajoi ulos radalta yritettyään ohittaa Hamiltonia nopeassa mutkassa ulkokautta, ja tämän seurauksena Ricciardo pääsi Verstappenin ohitse. Hamilton ei kuitenkaan pystynyt vastaamaan Red Bullien vauhtiin ja joutui molempien ohittamaksi. Myös Vettel joutui taipumaan Ricciardolle. Kierroksella 43 Verstappen törmäsi Vetteliin, minkä seurauksena molemmat putosivat Hamiltonin ja Räikkösen taakse. Räikkönen onnistui myös ohittamaan Hamiltonin, kun väisti kolaria eri puolelta. Vettelin auto kärsi vaurioita, ja hän menetti monta sijaa. Verstappen sai kolarista 10 sekuntin aikarangaistuksen, mutta oli lopussa silti Vetteliä edellä.
Kierroksella 45 Ricciardo ohitti kärjessä olleen Bottaksen ja ajoi voittoon. Bottas oli toinen ja kolareista hyötynyt Räikkönen kolmas. Vettel oli kahdeksas menettäen viimeisellä kierroksella sijan myös Fernando Alonsolle.
Brandi Love
Brandi Love (s. 29. maaliskuuta 1973 Raleigh, Pohjois-Carolina) on yhdysvaltalainen pornonäyttelijä. Pornoelokuvissa näyttelemisen hän aloitti vuonna 2004.
Mariama Hima
Mariama Hima (s. 1951 Niamey) on Nigerin ensimmäinen naispuoleinen elokuvaohjaaja. Hän opiskellut etnologiksi ja on myös poliitikko. Hän on myös maansa ensimmäinen Ranskaan nimitetty naisdiplomaatti.
Hima opiskeli Nigerissä kandidaattivaiheeseen asti. Vuonna 1973 hän siirtyi Ranskaan jatkamaan opintojaan etnolingvistiikassa École pratique des hautes études`ssa. Université Paris X hän väitteli antropologian tohtoriksi vuonna 1989. 1980 ja 1990- luvuilla hän kuvasi viisi dokumenttielokuvaa, joiden johdosta hän on Nigerin ensimmäinen naispuoleinen elokuvaohjaaja.
Elokuvien jälkeen Hima työskenteli lähes vuoden Nigerin kansallismuseossa, ensin konservaattorina ja sitten johtajana. Sen jälkeen maan tuolloinen presidentti Ibrahim Baré Maïnassara nimitti hänet valtiolliseen elimeen, joka edistää naisten tasa-arvoa ja tuo esiin lasten oikeuksia. Tästä virasta hänet nimitettiin maan sosiaaliministeriksi.
Ministerikausi oli kuitenkin lyhyt, sillä Hima nimitettiin maansa suurlähettilääksi Ranskaan vuonna 1997. Vuonna 1999 Nigerissä oli sotilasvallankaappaus, jonka yhteydessä Mainassara surmattiin. Vallankaappaajat sallivat Himan pitää paikkansa suurlähettiläänä. Hänen kautensa suurlähettiläänä kesti vuoteen 2003.
Hima on palkittu Ranskan valtion kunniamerkillä sekä Ordre des Palmes académiques mitalilla ansioistaan kulttuurin alalla.
Himan elokuvat ovat dokumentteja. Ne kertovat käsityöläisten elämästä maan pääkaupungissa Niameyssa. Ne ovat saaneet palkintoja Venetsian elokuvafestivaaleilla ja Cinéma du Réelissä Beaubourgissa.
Mika Sivunen
Mika Sivunen (s. 16. lokakuuta 1967) on uransa lopettanut suomalainen pesäpalloilija. Vuosina 1986–2007 Sivunen pelasi SM-sarjassa ja Superpesiksessä 465 runkosarjaottelua Seinäjoen Maila-Jussien ja Jyväskylän Kirin joukkueissa. Sivusen kasvattajaseura on Seinäjoen Maila-Jussit. Ulkopelissä Sivusen pelipaikka oli kolmosvahtina. Sivunen valittiin kolme kertaa Itä–Länsi- ja kerran Liitto–Lehdistö-otteluun.
Veikko Virtanen (pesäpalloilija)
Veikko Virtanen on uransa lopettanut suomalainen pesäpalloilija. Vuosina 1948–1954 Virtanen pelasi SM-sarjassa 40 runkosarjaottelua Seinäjoen Maila-Jussien ja Vimpelin Vedon joukkueissa. Ulkopelissä Virtasen pelipaikka oli kopparina. Virtanen valittiin 3 kertaa Itä–Länsi-otteluun.
Ykkösen kausi 2018
Ykkösen kausi 2018 on Suomen jalkapallon toiseksi korkeimman sarjatason Ykkösen 46. kausi. Kausi pelataan kymmenen joukkueen kolminkertaisena sarjana. Sarjan joukkueissa tapahtui muutoksia. Ykkösen kaudella 2017 paikkansa säilyttänyt oululainen OPS menetti sarjapaikkansa lisenssikomitean päätöksellä. Vapautuneen paikan sai kotkalainen KTP, joka oli nousukarsinnoissa syksyllä 2017 ollut häviävä osapuoli.
Ykkösen voittaja nousee seuraavaksi kaudeksi Veikkausliigaan ja toiseksi sijoittunut karsii liigapaikasta Veikkausliigan toiseksi viimeisen kanssa. Kaksi huonoiten sijoittunutta joukkuetta putoaa Kakkoseen. Kausi alkoi 28. huhtikuuta 2018 ja se päättyy 27. lokakuuta 2018.
17 maalia
12 maalia
11 maalia
10 maalia
Kahdeksan maalia
Seitsemän maalia
Kuusi maalia
Viisi maalia
Neljä maalia
Jalkapallon Pelaajayhdistys valitsi vuoden 2018 Ykkösen parhaan pelaajan pelaajien oman äänestyksen perusteella:
Vuoden paras pelaaja:
Alberto Morín AC Oulu
Vuoden maalivahti
Teppo Marttinen KPV
Vuoden puolustaja
Miloš Josimov KPV
Vuoden keskikenttäpelaaja
Jair Tavares Silva (AC Oulu)
Vuoden hyökkääjä
Alberto Morín AC Oulu
Astrid (Belgian kuningatar)
Astrid Sofia Lovisa Thyra Bernadotte (17. marraskuuta 1905 Tukholma – 29. elokuuta 1935 Küssnacht am Rigi, Schwyzin kantoni, Sveitsi) oli Ruotsin prinsessa, josta tuli Leopold III:n puolisona Belgian kuningatar.
Prinsessa Astrid syntyi Ruotsin prinssi Kaarlen ja Tanskan prinsessa Ingeborgin nuorimpana tyttärenä.
Hän avioitui Belgian kruununprinssi Leopoldin kanssa marraskuussa 1926. Ensin oli siviilivihkiminen Tukholmassa. Sitä seurasivat kirkkohäät Brysselin katolisessa katedraalissa. Avioliitosta syntyi kolme lasta:
Kuningas Albert kuoli vuonna 1934, ja Leopoldista ja Astridista tuli Belgian uusi kuningaspari.
Kuningasparin lomaillessa vuonna 1935 Sveitsissä kuningas menetti autonsa hallinnan kapealla maantiellä Küssnacht am Rigissä lähellä Luzernia ja kuningatar menehtyi auton suistuttua tieltä. Küssnachtiin on rakennettu kappeli Astridin muistoksi.
Markus Kettunen
Markus Kettunen (s. 25. heinäkuuta 1972) on uransa lopettanut suomalainen pesäpalloilija. Vuosina 1992–2008 Kettunen pelasi SM-sarjassa ja Superpesiksessä 337 runkosarjaottelua Vaasan Mailan, Seinäjoen Maila-Jussien, Koskenkorvan Urheilijoiden ja Nurmon Jymyn joukkueissa. Kettusen kasvattajaseura on Kauhajoen Karhu. Ulkopelissä Kettusen pelipaikka oli kakkoskopparina. Kettunen valittiin kolme kertaa Itä–Länsi-otteluun.
10 Canum Venaticorum
10 Canum Venaticorum on Flamsteedin designaatio tavalliselle tähdelle Ajokoirien tähdistössä. Sen magnitudi on 5.95, mikä, Bortlen asteikon mukaan, voi nähdä paljaalla silmällä esikaupunki-alueilla. Sen vuosittaisen parallaksin vaihtumisen mukaan (0.05755 kaarisekuntia) mikä on havaittu Hipparcos-satelliitilla, voidaan määrittää, että tähtisysteemi on 56.7 valovuotta Maapallosta.
4 Canum Venaticorum
4 Canum Venaticorum on tähti Ajokoirien tähdistössä.
4 Canum Venaticorum on valkokeltainen F-tyyppinen jättiläinen jonka magnituudi on +6.03. Se on suunnilleen 335 valovuotta Maapallosta. Se on luokittu Delta Scuti muuttuvaksi tähdeksi ja sen kirkkaus vaihtelee magnituudeista +5.89 – +6.15 viiden tunnin ajoin.
Jevgeni Rjasenski
Jevgeni Aleksandrovits Rjasenski (s. 18. heinäkuuta 1987 Tver, Venäjä, Neuvostoliitto) on venäläinen jääkiekkoilija, pelipaikaltaan puolustaja. Rjasenski edusti kaudella 2017–2018 KHL-joukkue Traktor Tšeljabinskia. Tätä ennen hän pelasi kaksi ja puoli kautta Nizhnekamskissa ja sitä ennen puolitoista kautta SKA Pietarissa. Pelirooliltaan Rjasenski on puolustava puolustaja eikä maalinteko kuulu hänen ydinosaamisalueisiinsa.
Venäjän maajoukkueessa Rjasenski debytoi vuodenvaihteessa 2006–2007 pelatuissa alle 20-vuotiaiden MM-kisoissa. Aikuisiällä Rjasenski on esiintynyt Euro Hockey Tourilla vuosina 2009–2014. Rjasenski pelasi myös Venäjän jääkiekkomaajoukkueessa 2012 ja 2013 MM-kilpailuissa.
Rjasenskia ei ole varattu NHLaan.
R Canum Venaticorum
R Canum Venaticorum on Mira-tähti Ajokoirien tähdistössä. Sen magnitudi vaihtelee 6,5:stä 12,9:ään suunnilleen 329 päivän jaksolla.
AE Aurigae
AE Aurigae (lyhennettynä AE Aur) on Ajomiehen tähdistössä sijaitseva karkulaistähti, joka valaisee IC 405-tähtisumun.
Mu Columbae
Mu Columbae (μ Col, μ Columbae) on tähti Kyyhkysen tähdistössä. Se on yksi O-tyypin tähdistä joka näkyy paljaalla silmällä. Se on noin 1 300 valovuotta Aurinkokunnasta.
Se on suhteellisesti nopeasti pyörivä tähti joka pyörii akselinsa ympäri 1,5 päivässä (vertaillaan tätä Aurinkoon, joka pyörii akselinsa ympäri 25,4 päivässä.) Pyörimisen nopeus on melko normaalia tämän tyypin tähdille.
Ominaisliikkeen ja säteisliikkeen mittausten perusteella, tähtitieteilijät tietävät että tämä tähti ja AE Aurigae ovat liikkumassa pois toisistaan 200 km/s suhteellisella nopeudella.
Konstantin Gorovikov
Konstantin Vladimirovits Gorovikov () (s. 31. elokuuta 1977 Novosibirsk, Venäjä, Neuvostoliitto) on uransa lopettanut venäläinen jääkiekkoilija, pelipaikaltaan keskushyökkääjä. Gorovikov pelasi koko uransa, lukuun ottamatta kahta Yhdysvaltain IHL-liigassa vuosituhannen vaihteessa pelattua kautta, Venäjän Superliigassa ja sitä seuranneessa KHL-liigassa. Kaikkiaan Gorovikov pelasi 974 ottelua Venäjän pääsarjassa.
Gorovikov edusti Venäjää Euro Hockey Tourilla vuosina 2002–2011 sekä jääkiekon MM-kisoissa vuosina 2006, 2008, 2009 ja 2011 .
Pauline MacMillan Keinath
Pauline MacMillan Keinath (s. ) on yhdysvaltalainen miljardööriperijätär. Hän edustaa Cargill-suvun neljättä sukupolvea ja omistaa noin 11 prosenttia perheyhtiönä toimivasta yhdysvaltalaisesta Cargill -suuryhtiöstä. Yhdysvaltalainen talousjulkaisu Forbes arvioi maaliskuussa 2018 McMillan Keinathin varallisuudeksi 7,4 miljardia dollaria.
Cargill oli alkujaan Iowan rautatien äärellä sijainnut viljavarasto, jonka MacMillan Keinathin isoisoisä William W. Cargill, skotlantilaisen merikapteenin poika, perusti vuonna 1865. Siitä on kasvanut Yhdysvaltain suurin yksityisesti omistettu yhtiö, jonka kotipaikka on Minnesotan osavaltion Wayzata. Erityisesti maataloustuotteiden tuotantoa ja kauppaa harjoittava yrityskonserni teki keväällä 2017 päättyneeltä tilivuodelta noin 110 miljardin dollarin liikevaihdon. Cargill-suku piti hallussaan noin 87,2 prosenttia yhtiön osakkeista.
MacMillan Keinath on naimisissa ja hänellä on neljä lasta. Hän asuu St. Louisissa, Yhdysvaltain Missourin osavaltiossa.
Iota Orionis
Iota Orionis (ι Orionis, lyhennettynä Iot Ori, ι Ori) on kolmitähtinen-järjestelmä taivaanekvaattorin tähdistössä Orionissa. Se on kahdeksenneksi kirkkain Orionin jäsen 2.77 magnituudilla ja kirkkain osa Orionin miekkaa (tähtikuvio). Se kuuluu avoimeen tähtijoukkoon NGC 1980. Parallaksi-mittauksien mukaan se on noin 2,300 valovuotta Auringosta.
Maria (keisarinna)
Maria (21. kesäkuuta 1528 – 26. helmikuuta 1603) oli Habsburg-sukuun kuulunut prinsessa, josta tuli Maksimilian II:n puolisona Pyhän saksalais-roomalaisen valtakunnan keisarinna vuosina 1564–1576, Böömin kuningatar vuodesta 1562 ja Unkarin kuningatar vuodesta 1564. Hän toimi myös Espanjan sijaishallitsijana ensin isänsä ja myöhemmin veljensä poissaolojen aikana.
Marian vanhemmat olivar keisari Kaarle V ja Isabella Portugalilainen.
Vuonna 1548 Maria nai serkkunsa Maksimilianin. Heille syntyi yhteensä kuusitoista lasta, joista vain seitsemän eli aikuisikäiseksi.
Giovanni Batista Hodierna
Giovanni Batista Hodierna, kirjoitetaan myöskin Odierna (13. huhtikuuta 1597 – 6. huhtikuuta 1660) oli italialainen tähtitieteilijä. Hän kokosi luettelon, joka sisälsi komeettoja ja muita taivaankappaleita. Se sisälsi 40 merkintää, mukaan lukien ainakin 19 oikeaa kaasusumua jonka voi sekoittaa komeettaan.
Luettelo vähintään 10 Itä–Länsi-ottelua pelanneista pesäpalloilijoista
Tämä on Luettelo vähintään 10 Itä-Länsi-ottelua pelanneista pesäpalloilijoista. Kaikkiaan 40 miestä ja 22 naista on pelannut vähintään 10 pesäpallon Itä-Länsi-ottelua.
Länsirintamalta ei mitään uutta (vuoden 1979 elokuva)
Länsirintamlta ei mitään uutta () on vuonna 1979 ensi-iltansa saanut Delbert Mannin ohjaama ja Paul Monashin käsikirjoittama sotaelokuva. Elokuvan pääosissa esiintyvät Richard Thomas ja Ernest Borgnine.
Paul Baumer (Thomas) valmistuu luokkatoveriensa tavoin koulusta. Heidän opettajansa Kantorek (Pleasence) kehottaa heitä värväytymään sankarillista sotaa varten ja nuorina ja arvostelukyvyttöminä he liittyvät. Koulutuksesta vastaa simputtava korpraali Himmelstoss (Holm) ja ennen siirtymistä tositoimiin tämä saakin pienen palautuksen kurista. Rintamalla Baumeria komentaa ja neuvoo vanha ja sodassakin kokenut Stanislaus Katzinsky (Borgnine) jolla on paitsi kuudes aisti ruoan hankkimisen suhteen myös muita käytännön neuvoja. Yksi näistä neuvoista on jättää pistin kotiin ja lyödä ranskalaisia lapiolla sillä se tekee pahempaa jälkeä. Ajan myötä Baumerin toverit kuolevat tai haavoittuvat ja hän itsekin saa loman toipumisaikanaan palaten kotiin mitä hän ei enää tunnista samaksi. Ikuisen oloinen Kat kuolee haavoituttuaan jalkaan, simputtava Himmelstoss saa siirron rintamalle ja myös kuolee ja kirjoittaessaan luokkatoverilleen tylystä kuolleisuudesta joka koskee myös heidän ryhmäänsä ilmenee että kukaan ei voi selvitä tuhannesta vaarasta.
Anders Petersen
Knut Anders Fredrik Petersen (s. 3. toukokuuta 1944 Solna) on ruotsalainen valokuvaaja, joka tunnetaan mustavalkoisista, usein katukuvaustyylisistä dokumentaarisista valokuvistaan. Hänen tunnetuin teoksensa on valokuvakirja "Cafe Lehmitz" (1978), joka koostuu hänen 1960-luvun lopulla kolmen vuoden aikana kuvaamistaan rujoista henkilö- ja tilannekuvista Hampurin punaisten lyhtyjen alueella. Petersenin kuuluisin yksittäinen kuva on julkaistu Tom Waitsin albumin "Rain Dogs" kannessa.
Petersen opiskeli vuosina 1966–1968 Christer Strömholmin valokuvakoulussa ja vuosina 1973–1974 Dramatiska institutetissa Tukholmassa.
Vuonna 1984 hän julkaisi kuvateoksen "Fängelse", jota tehdäkseen hän asui pitkiä aikoja ruotsalaisvankilassa. Hän on kuvannut myös psykiatrisen sairaalan potilaita ja muita marginaali-ihmisiä.
Vuonna 2003 Petersen valittiin vuoden valokuvaajaksi Ranskan Rencontres d’Arles -valokuvafestivaaleilla.
Kolybelnaja dlja vulkana
Kolybelnaja dlja vulkana Filipp Kirkorovin kappale, joka edusti Venäjää vuoden 1995 Eurovision laulukilpailussa Irlannin Dublinissa.
Kappale sijoittui Euroviisuissa 23 maan joukosta sijalle 17. 17 pisteellä.